Nos, Symon decanus Cabilonensis et magister Galnerius archipresbiter Brissie, notum facimus universis presentes litteras inspecturis, quod nos vidimus et diligenter inspeximus quasdam litteras sigillatas sigillis bonorum virorum Geraldi quondam comitis Viennensis et Matisconensis, et domini quondam archiespiscopi Lugdunensis episcopi quondam Matisconensis, et abbatis quondam Cluniacensis, sanas bonas et integras sub hac forma. Sciant presentes et futuri, quod ego Gerardus comes Vienne et Masticonensis post multa discreta numera[?] que primo ab imperatore postmodum a rege passus sum in terra mea ad meipsum regressus sum, et videns quod melius est sperare in domino quam in princibus recogitavi elemosinis redimere peccata mea, et ita placare faciem domini cujus vox est invoca me in die tribulationis ervam te, et honorificabis me. De rebus igitur mihi ab ipso collatis excogitavi aliquid dare famulis suis ei apud Firmitatem servientibus videlicet venerabili abbati Guillelmo, et aliis fratribus secum in eodem loco commorantibus. Et hoc per manum domini Stephani Cluniacensis abbatis ut eorum interventu, et a presentibus malis ervi, et a futuris periculis liberari merear. Sunt aut heedem res in pago Bisuntinensis in burgo Ledonis, videlicet due montarie in puteo et tercia quam habebant ab Aymone Gontello preposito Ledonis, qui per manum patris mei Guillelmi comitis, et per manum fratris mei Stephani comitis, et per manum meam eisdem ipsam dederat, et inde nos fidejussores posuerat, et ut liceat eis vel in presenti vel in futuro vel a me vel ab hiis qui a me tenent, donatione vel emptione vel alio quolibet justo titulo acquirere, ut sex montarias habebant inter has prenominatas, et illud quod superacquisitum fuerit. Et hoc continue dum caldarie operabuntur, hoc autem et aliud quod in donatione subtus nominabitur, ita libere et absolute eis donavi ut neque nomine pedagii neque nomine vende ab eis vel nunciis eorum aliquid requieratur, nec etiam ab homine quem eis hac de causa dedi, Johanne videlicet Boisset cum uxore et filiis et heredibus et tenemento suo. Ipsum etiam hominem, cum laudamento Aymonis prepositi Ledonis, dedimus qui inde habuit quinquaginta solidos ut hoc laudaret. Dedi etiam eis ut tantum in adjacens ville liceat eis acquirere quod in vineis possint colligere decem quarratas vini et tantum herbe et feni quod possit sufficere animalibus eorum que ibi habuerint, et de terra arabili quantum tria juga bovium elaborare poterunt. Ista supradicta pro salute anime mee et genitoris mei Guillelmi comitis et matris mee eis sicut supradictum est libere, et absque ulla diminutione vel conditione exquirenda vel ab heredibus vel ab hominibus meis dedi ut semper teneant et possideant et ab omni semper exactione sint immunia. Et quem ista supradicta a me penitus removere et Deo offere disposui ex parte ipsuis cui denota et oblata sunt interdico, ut [-----] morta[----] [--------] vel minuere. Quod siquis facere vellet sit pars ejus cum Datham et Abyron et eis qui dixerunt domino Deo recede a nobis scientiam viarum tuarum nosumus. Donatio ista facta est a me in capitulo de Firmitate, et per textum evangelii super altere beate Dei genitricis Marie, coram prefato Guillelmo abbate et fratribus ecclesie, cum sacramenti a stipulatione quod ego primus feci et postmodum barones mihi fide interposita firmaverunt : Poncius de Cuissello, Tebertus de Montemoret, Alardus de Montebeleto, Hugo de Vinzelles, Guillelmus de Clavius, Ebrardus de Avens, Malaspina frater meus, Hugo de Castelloreinaldi et Reinaldus frater ejus, Milo de Montemoret, Humbertus de sancto Desiderato, Stephanus de Antiochia. Ipsi ex benignitate sua mihi concesserunt et dederunt ut singulis diebus vite mee pro pace mea et peccatis meis ab uno fratrum ecclesie filius patri immoletur et missa decantetur quod post decessum meum pro remedio anime mee in perpetuum teneatur, et quod in omnibus locis ad Cisterciensis monasterium pertinentibus tantum pro me fiat quantum pro uno fratrum ecclesie. Volui autem hoc instrumentum sigillo meo muniri, et sigillo domini Lugdunensis archipresbiter, et episcopi Matisconensis, et abbatis Cluniacensis, et domini Bisuntinensis archiepiscopi, ad cujus diocesis locus ipso in quo res istius donationis constitute sunt pertinere dinoscitur. Hanc donationem ut conjunx mea et filii mei cum ad etatem pervenirant discretam laudent efficere promisi apud Firmitatem. Hujus donationis facte testes sunt Hugo de Salins Bisuntinensis canonicus et meus cancellarius, Jocerannus Grossus, Galterius de Coches, Gaufridus, Richardus, Robertus, Barberota, Videricus de Vienna, Poitius Superbus. Apud Ledonem sunt testes investiture Durandus Ledonis decanus, Aymo Gontellus, Petrus et Tantinus dicti presbiterales, Oddo de Arlay, Guillelmus de Chavis, Ebrardus de Avens, Humbertus de Sancto Desiderato, Guido Berchez, Bern[----] custos putei, Johannes Dousez, Acelina, Giroldus comitis Stephani perpositus; Guido; Galterius. Nos vero decanus Cabilonensis et Galenrius archipresbiter supradicti hujus visionis testamentum presenti transcripto sigilla nostra duximus apponenda. Anno domini Mo CCo quadravinquaquesimo secundo.